บอร์ด WP ไฟเขียวเพิ่มทุนบ.ย่อย 2 แห่ง หวังนำเงินหมุนเวียนธุรกิจ
บอร์ด WP ไฟเขียวเพิ่มทุนบ.ย่อย 2 แห่ง หวังนำเงินหมุนเวียนธุรกิจ
31 ต.ค. 2562

บริษัท ดับบลิวพี เอ็นเนอร์ยี่ จำกัด (มหาชน) หรือ WP เปิดเผยข้อมูลผ่านระบบผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่มติที่ประชุมคณะกรรมการบริษัทฯครั้งที่ 10/2562 ซึ่งประชุมเมื่อวันที่ 24 ต.ค.2562 ได้มีมติอนุมัติเพิ่มทุนในบริษัทย่อยของบริษัทฯ โดยใช้เงินทุนหมุนเวียนในบริษัท เพื่อใช้เป็นเงินทุนหมุนเวียนในการดำเนินธุรกิจ โดยบริษัทย่อยดังกล่าวจะออกหุ้นสามัญเพิ่มทุน
โดยปัจจุบัน บริษัท ดับบลิว พี แก๊ส จำกัด มีทุนจดทะเบียนอยู่ที่ 171,000,000 บาท แบ่งเป็นหุ้นสามัญจำนวน 17,100,000 หุ้น มูลค่าหุ้นละ 10 บาท ขณะที่ภายหลังจากการเพิ่มทุน ทำให้บริษัทมีทุนจดทะเบียนเป็น 201,000,000 บาท แบ่งเป็นหุ้นสามัญจำนวน 20,100,000 หุ้น มูลค่าหุ้นละ 10 บาท
ขณะที่บริษัทย่อยอย่าง บริษัท ดับบลิวพี โซลลูชั่นส์ จำกัด มีทุนจดทะเบียนอยู่ที่ 1,000,000 บาท แบ่งเป็นหุ้นสามัญจำนวน 100,000 หุ้น มูลค่าหุ้นละ 10 บาท ขณะที่ภายหลังจากการเพิ่มทุน ทำให้บริษัทมีทุนจดทะเบียนเป็น 3,000,000 บาท แบ่งเป็นหุ้นสามัญจำนวน 300,000 หุ้น มูลค่าหุ้นละ 10 บาท
ทั้งนี้ ภายหลังการเพิ่มทุนในบริษัทย่อยทั้งสองแห่งแล้วนั้น ส่งผลให้บริษัทฯยังคงถือหุ้นในสัดส่วน 99.98% ไม่เปลี่ยนแปลง